Document ID: 32000R2786

Κανονισμός (ΕΚ) αριθ. 2786/2000 της Επιτροπής
της 19ης Δεκεμβρίου 2000
για τροποποίηση του κανονισμού (ΕΚ) αριθ. 1623/2000 για τον καθορισμό των λεπτομερειών εφαρμογής του κανονισμού (ΕΚ) αριθ. 1493/1999 του Συμβουλίου για την κοινή οργάνωση της αμπελοοινικής αγοράς, όσον αφορά τους μηχανισμούς της αγοράς
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς(1), και ιδίως το άρθρο 33,
Εκτιμώντας τα ακόλουθα:
(1) Στο άρθρο 63 του κανονισμού (ΕΚ) αριθ. 1623/2000 της Επιτροπής(2), όπως τροποποιήθηκε από τον κανονισμό (ΕΚ) αριθ. 2409/2000(3), ρυθμίζεται η εφαρμογή της αποστάξεως που αναφέρεται στο άρθρο 29 του κανονισμού (ΕΚ) αριθ. 1493/1999 και στην παράγραφο 4 καθορίζονται οι ημερομηνίες κατά τις οποίες δύο φορές το μήνα τα κράτη μέλη πρέπει να κοινοποιούν τις συμβάσεις που έχουν συναφθεί για την απόσταξη αυτή. Για να ληφθεί υπόψη η περίοδος των εορτών των Χριστουγέννων σε ορισμένα κράτη μέλη, πρέπει να αλλάξει η ημερομηνία της πρώτης κοινοποιήσεως του Ιανουαρίου.
(2) Στο άρθρο 100 παράγραφος 2 στοιχείο β) πρώτο εδάφιο του κανονισμού (ΕΚ) αριθ. 1623/2000 καθορίζονται ορισμένα ανώτατα όρια για τις απώλειες αλκοόλης τα οποία γίνονται αποδεκτά για τα προϊόντα που προέρχονται από την απόσταξη του οίνου κατά τη διάρκεια διαφόρων σταδίων αποθηκεύσεως και μεταφοράς. Στο δεύτερο και στο τρίτο εδάφιο της εν λόγω παραγράφου προβλέπονται οι κανόνες για την άθροιση των ορίων αυτών. Οι κανόνες αυτοί είναι εσφαλμένοι και πρέπει να διορθωθούν.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στην παράγραφο 4 του άρθρου 63 του κανονισμού (ΕΚ) αριθ. 1623/2000, προστίθεται η ακόλουθη φράση:"Ωστόσο, για τον Ιανουάριο η κοινοποίηση αυτή πραγματοποιείται στις 10 αντί στις 5 του μηνός."
Άρθρο 2
1. Το δεύτερο εδάφιο της παραγράφου 2 στοιχείο γ) του άρθρου 100 του κανονισμού (ΕΚ) αριθ. 1623/2000 αντικαθίσταται από το ακόλουθο κείμενο:"Το πέμπτο ή/και το έκτο ποσοστό μπορούν να αθροιστούν με το δεύτερο και το τρίτο ποσοστό."
2. Το τρίτο εδάφιο της παραγράφου 2 στοιχείο β) του άρθρου 100 του κανονισμού (ΕΚ) αριθ. 1623/2000 αντικαθίσταται από το ακόλουθο κείμενο:"Το έβδομο ή/και το όγδοο ποσοστό μπορούν να αθροιστούν με το τέταρτο ποσοστό."
Άρθρο 3
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Δεκεμβρίου 2000.

Labels: 15
17
6